Diari Oficial de la Generalitat Valenciana


Sumari del DOGV 4372, del 06-11-2002 (2002/11384)

ORDE de 2 d'octubre de 2002, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de l'Orxa i Planes.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/11917


Data del document
:   02-10-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Planes
    * Orxa, l'
    * professió administrativa
    * administració local
    * associació d'entitats locals

ORDE de 2 d'octubre de 2002, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de l'Orxa i Planes. [2002/X11647]
  
L'Ajuntament de l'Orxa que es troba agrupat amb l'Ajuntament de Planes per al sosteniment del lloc de secretaria'intervenció, en sessió plenària de data 25 d'octubre de 2001, per majoria absoluta va acordar iniciar la dissolució de l'agrupació atenent el considerable augment del volum de treball que requerix una dedicació plena per part de la Secretaria de la corporació.
  
Així mateix, acorda proposar la classificació del lloc de treball de secretaria de l'Ajuntament de l'Orxa en classe tercera.
  
Per la seua banda, l'Ajuntament de Planes, en sessió plenària d'11 de març de 2002, va acordar no aprovar la dissolució de l'agrupació per considerar que resultaria perjudicial per a l'economia de l'Ajuntament.
  
El lloc de treball de secretaria de l'agrupació es troba vacant.
  
Sotmés l'acord a informació pública per espai de 30 dies, segons s'acredita en l'expedient, mitjançant anunci en el Butlletí Oficial de la Província d'Alacant, de 6 de novembre de 2001, núm. 254, no s'han produït reclamacions.
  
La Diputació Provincial d'Alacant, en la sessió del dia el 4 de juliol de 2002, ha emés informe favorable a la dissolució de l'agrupació.
  
D'acord amb les dades de població i pressupost que hi ha en este Centre Directiu, escau classificar els llocs de secretaria, com a classe tercera, a l'empara del que disposa l'article 2 c) del Reial Decret 1732/1994, de 29 d'abril, sobre provisió de llocs de treball reservats a funcionaris d'Administració local amb habilitació de caràcter nacional.
  
En virtut d'això, i en ús de les competències atribuïdes en els articles 2.2 b), 4.2 i 15 del Decret 159/1997, de 29 d'abril, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional.
  
ORDENE
  
1. Aprovar la dissolució de l'agrupació constituïda pels ajuntaments de l'Orxa-Planes per al sosteniment en comú del lloc de secretaria.
  
2. Crear i classificar el lloc de treball de secretaria de l'Ajuntament de l'Orxa en classe tercera; la provisió d'este lloc està reservada a funcionaris d'Administració local amb habilitació de caràcter nacional, de la subescala de secretaria'intervenció.
  
3. Crear i classificar el lloc de treball de secretaria de l'Ajuntament de Planes en classe tercera; la provisió d'este lloc està reservada a funcionaris d'Administració local amb habilitació de caràcter nacional, de la subescala de secretaria'intervenció.
  
Contra esta orde es podrà interposar recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des del sendemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 2 d'octubre de 2002
  
El conseller de Justícia i Administracions Públiques,